|  |  |
| --- | --- |
| NAROČNIK: | URAD RS ZA PREPREČEVANJE PRANJA DENARJA  CANKARJEVA CESTA 5, LJUBLJANA  ki ga zastopa dr. Damjan Žugelj, direktor  matična številka: 5875021000  davčna številka: 60330279  in |
| IZVAJALEC: | matična številka podjetja:  davčna številka podjetja:  transakcijski račun številka: |

skleneta po medsebojnem sporazumu naslednjo

**POGODBO O NAKUPU IN VZDRŽEVANJU ŠIFRIRNIH NAPRAV**

**št. \_\_\_\_\_\_\_\_\_\_\_\_\_\_\_**

1. **SPLOŠNE DOLOČBE**
2. **člen**

S to pogodbo naročnik odda, izvajalec pa dobavi in vzdržuje šifrirne naprave na podlagi:

* razpisne dokumentacije naročnika št. \_\_\_\_\_\_\_\_\_\_\_\_\_\_\_\_\_\_\_\_\_\_;
* objave na Portalu javnih naročil pod št. \_\_\_\_\_\_\_\_\_\_\_\_\_\_\_\_ dne \_\_\_\_\_\_\_\_\_\_\_\_\_ in na spletni strani naročnika dne \_\_\_\_\_\_\_\_\_\_\_\_\_\_\_\_\_\_\_\_;
* obvestila o oddaji javnega naročila št. \_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_.

Razpisna in ponudbena dokumentacija sta smiselni sestavni del te pogodbe.

1. **PREDMET POGODBE**
2. **člen**

Predmet naročila je nakup šifrirnih naprav skupaj z namestitvijo, izobraževanjem ter vzdrževanjem v skladu s tehničnimi specifikacijami.

Izvajalec je seznanjen z vsemi pogoji izvajanja del in z zahtevami naročnika.

1. **člen**

Izvajalec se zavezuje, da bo dela izvedel v skladu s svojo ponudbo št\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_, skladno z določili te pogodbe, z veljavno zakonodajo in standardi ter pravili stroke kot dober gospodar.

1. **POGODBENA VREDNOST**
2. **Člen**

Pogodbena vrednost znaša \_\_\_\_\_\_\_\_\_\_\_\_\_\_\_\_\_\_\_ EUR brez DDV (z besedo: \_\_\_\_\_\_) oz. \_\_\_\_\_\_\_\_\_EUR Z DDV (z besedo: \_\_\_\_\_\_\_\_\_\_\_\_\_\_\_\_\_\_).

1. **ROK ZA IZVEDBO DEL**
2. **člen**

Izvajalec se obvezuje dobaviti opremo in izvesti dela iz 2. člena te pogodbe do 26.11.2021, vzdrževanje opreme pa mora opravljati še eno leto od namestitve opreme.

Izvajalec mora pričeti izvajati pogodbena dela takoj po podpisu pogodbe.

1. **OBVEZNOSTI NAROČNIKA**
2. **člen**

Naročnik se obvezuje:

* izvajalcu za čas trajanja pogodbe zagotoviti dostop do prostorov naročnika, da bo delo teklo nemoteno,
* zagotoviti razpoložljivost svojih zaposlenih, ki bodo imenovani za sodelovanje pri izvedbi, po potrebi tudi izven delovnega časa,
* zagotovil izvajalcu pogoje, ki so potrebni za izpolnitev obveznosti po tej pogodbi,
* sodelovati z izvajalcem s ciljem, da se prevzete obveznosti izvršijo pravočasno in v obojestransko zadovoljstvo,
* dati na razpolago izvajalcu potrebne informacije za izvedbo del,
* pravočasno obveščati izvajalca o vseh spremembah in novo nastalih situacijah, ki bi lahko imele vpliv na izvršitev pogodbenih obveznosti,
* izvesti plačilne obveznosti iz pogodbe.

1. **OBVEZNOSTI IZVAJALCA**
2. **člen**

Izvajalec izjavlja, da mu je poznan predmet pogodbe in vsi spremljajoči riziki v zvezi z izvedbo del, in da je seznanjen z razpisnimi zahtevami ter da so mu razumljivi in jasni pogoji in okoliščine za pravilno izvedbo del.

Izvajalec se obvezuje, da bo:

* pričel z izvajanjem pogodbenih del takoj po podpisu pogodbe,
* dobavil, namestil (inštaliral in konfiguriral) in izvedel izobraževanja v skladu s ponudbo, po pravilih stroke, s skrbnostjo dobrega gospodarja ter v skladu z navodili naročnika in v pogodbenih rokih,
* vzdrževal opremo eno leto od njene namestitve v skladu s pravili stroke ter s skrbnostjo dobrega gospodarja,
* omogočal ustrezen nadzor naročniku,
* takoj pisno opozoril naročnika na okoliščine, ki bi lahko otežile ali onemogočile kvalitetno in pravilno izvedbo storitev,
* med izdelavo sprememb upošteval naročnikove predloge in pripombe ter sproti odpravljal morebitne napake in pomanjkljivosti oz. poiskal in izvedel druge rešitve,
* naročnika sproti obveščal o napredovanju del,
* vse podatke pridobljene med izvajanjem del varoval kot podatke zaupne narave, kar velja tudi za čas po izvedbi del,
* sodeloval s pooblaščenimi predstavniki naročnika,
* ščitil interese naročnika in ga sproti obveščal o vseh pomembnejših zadevah ali morebitnih problemih pri izvajanju pogodbenih del,
* v okviru pogodbenih del brezplačno izvedel tudi tista nepredvidena dela, ki sicer niso navedena v naročnikovi specifikacijah jih izvajalec ni navedel v ponudbi, je pa glede na svojo strokovno usposobljenost in izkušnje vedel oz. bi moral vedeti, da jih je treba izvesti.

Zaradi specifike oz. zaprtosti omrežja Urada, dostop na daljavo ni mogoč.

1. **člen**

Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik razdre pogodbo, v primeru škode pa tudi zahteva odškodnino.

Izvajalec odgovarja za vso nastalo materialno in nematerialno škodo, ki lahko nastane pri opravljanju del iz te pogodbe.

1. **ZAPISNIK O PREGLEDU**
2. **člen**

Dobavljena oprema iz 2. člena te pogodbe, njena namestitev (inštalacija in konfiguracija) ter izvedeno izobraževanje se pregledajo v roku 8 dni po dobavi oziroma izvedbi storitev. Če je dobavljena oprema po kakovosti ustrezna oziroma so izvedene vse storitve, naročnik pripravi in podpiše zapisnik o pregledu, ki potrjuje kakovostno ustreznost dobavljenih izdelkov oziroma izvedenih storitev ter ga preko elektronske pošte posreduje izvajalcu, in sicer na elektronski naslov: \_\_\_\_\_\_\_\_\_\_\_\_\_\_\_\_\_\_. S tem se šteje, da sta dobava in prevzem izdelkov oziroma storitev opravljena. Zapisnik o pregledu je priloga računa.

1. **NAČIN PLAČILA**
2. **člen**

Naročnik bo svoje obveznosti poravnal 30. (trideseti) dan po uradnem prejemu pravilno izstavljenega računa na transakcijski račun izvajalca št. \_\_\_\_\_\_\_\_\_\_\_\_\_\_\_\_\_\_\_\_\_, ki je odprt pri \_\_\_\_\_\_\_\_\_\_\_\_\_\_.

Če naročnik delno ali v celoti ne soglaša s posameznim računom, mora o tem pisno obvestiti izvajalca v roku 8 dni po prejetju računa. Če je račun delno potrjen, naročnik plača nesporni del.

Račun se mora sklicevati na številko pogodbe, na podlagi katere se izstavlja.

Izvajalec mora račun poslati v elektronski obliki (e-račun) skladno z veljavnim Zakonom o opravljanju plačilnih storitev za proračunske uporabnike.

1. **POGODBENA KAZEN**
2. **člen**

Zaradi zamude pri izpolnjevanju obveznosti po pogodbi je izvajalec dolžan naročniku plačati pogodbeno kazen v višini 1% skupne pogodbene vrednosti za vsak zamujen dan, vendar ne več kot 20% skupne pogodbene vrednosti.

Če naročniku zaradi zamude nastane škoda, ki presega pogodbeno kazen, je izvajalec poleg pogodbene kazni dolžan plačati tudi razliko med plačano pogodbeno kaznijo in nastalo škodo.

Če pride izvajalec v takšno zamudo, zaradi katere bi naročniku nastala občutna premoženjska škoda oziroma sama izpolnitev pogodbe za naročnika ne bi imela več pomena, lahko naročnik odstopi od pogodbe ali uveljavi pogodbeno kazen.

1. **JAMSTVA IN GARANCIJSKE OBVEZNOSTI IZVAJALCA**
2. **člen**

Izvajalec naročniku jamči:

* + da ni storil pravnih napak pri izvedbi pogodbenih obveznosti,
  + da bo dostavljena oprema ustrezala vsem tehničnim opisom, karakteristikam in specifikacijam, ki so bila dana v okviru razpisne in ponudbene dokumentacije ali so priloga te pogodbe,
  + da bo storitev namestitve opreme, izobraževanja in vzdrževanja opreme izvedel kakovostno, ki popolnoma ustreza vsem tehničnim opisom, karakteristikam in specifikacijam, ki so bila dana v okviru razpisne in ponudbene dokumentacije ali so priloga te pogodbe,
  + da bo naročnik pridobil vse pravice, izvajalec pa bo brezhibno opravljal vse obveznosti, ki so vezane na blago.

Izvajalec zagotavlja garancijski rok za dobavljeno opremo ter njeno namestitev (inštalacijo in konfiguracijo) še **tri leta** po prevzemu opreme. V času trajanja garancijskega roka se izvajalec zavezuje napake in pomanjkljivosti odpraviti na prvi poziv.

Vse ugotovljene napake in odstopanja delovanja programske opreme od specifikacije uporabniških zahtev v času garancije mora izvajalec odpraviti na lastne stroške.

1. **ODSTOP OD POGODBE**
2. **člen**

V primeru neizpolnitve pogodbenih obveznosti ali zahtev razpisne dokumentacije ali če izvajalec obveznosti ne bo izpolnil na način, dogovorjen s to pogodbo, lahko naročnik, ob upoštevanju določb Obligacijskega zakonika, odstopi od pogodbe. V tem primeru je izvajalec dolžan naročniku povrniti vso škodo.

1. **člen**

Naročnik ima pravico odstopiti od pogodbe kadarkoli, brez posledic za naročnika, če:

* pride izvajalec v takšno finančno situacijo, ki bi mu onemogočila izvedbo pogodbenih obveznosti;
* izvajalec ne opravlja del v skladu s to pogodbo in ponudbeno dokumentacijo ter pri delu ne upošteva veljavne zakonodaje in standardov stroke.

1. **člen**

Izvajalec sme razdreti pogodbo, če naročnik tudi po naknadno postavljenem roku ne posreduje navodil v zvezi z njegovimi vprašanji, pa so te bistvene za izvedbo del.

1. **REŠEVANJE SPOROV**
2. **člen**

Morebitne spore, ki bi nastali na osnovi te pogodbe, bosta pogodbeni stranki prvenstveno reševali sporazumno. Če sporazum ne bo dosežen, ga bosta v reševanje poverili pristojnemu sodišču.

1. **PROTIKORUPCIJSKA KLAVZULA**
2. **člen**

Nična je vsaka pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* + pridobitev posla ali
  + za sklenitev posla pod ugodnejšimi pogoji ali
  + za opustitev dolžnega nadzora nad izvajanjem pogodbenih obveznosti ali
  + za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

1. **SOCIALNA KLAVZULA**
2. **člen**

Pogodba preneha veljati, če je naročnik seznanjen, da je pristojni državni organ ali sodišče, s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

1. **ZASTOPNIKI POGODBENIH STRANK**
2. **člen**

Skrbnik pogodbe na strani naročnika je Albert Črnologar, Urad RS za preprečevanje pranja denarja, kontaktni podatki: telefonska številka 01 200 17 54 in elektronski naslov: [albert.crnologar@gov.si](mailto:albert.crnologar@gov.si)

Skrbnik pogodbe na strani izvajalca je \_\_\_\_\_\_\_\_\_\_\_\_\_\_\_\_\_\_\_\_\_, kontaktni podatki: telefonska številka \_\_\_\_\_\_\_\_\_\_\_\_\_\_\_\_\_ in elektronski naslov: \_\_\_\_\_\_\_\_\_\_\_\_\_\_\_\_

1. **VAROVANJE PODATKOV**
2. **člen**

Izvajalec se zavezuje z vsemi informacijami, dokumenti, osebnimi in drugimi podatki, s katerimi se pri izvajanju te pogodbe seznani, ravnati v skladu z veljavno zakonodajo s področja varstva osebnih podatkov in s področja varstva poslovnih skrivnosti ter jih uporabljati izključno v zvezi z izvedbo te pogodbe.

Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo ti ravnati z največjo mero skrbnosti, ter jih opozoriti, da so tudi oni zavezani k spoštovanju določil tega člena pogodbe.

Obveznost varovanja podatkov se nanaša tako na čas izvrševanja pogodbe, kot tudi na čas po tem. V primeru kršitve določb o varovanju poslovne skrivnosti je izvajalec (in posamezni delavec izvajalca) odškodninsko in kazensko odgovoren za vso posredno in neposredno škodo.

Izvajalec je izrecno dolžan kot zaupne obravnavati tiste podatke, ki so skladno z Zakonom o preprečevanju pranja denarja in financiranja terorizma (ZPPDFT-1) in Zakonom o tajnih podatkih označeni s stopnjo tajnosti.

1. **KONČNE DOLOČBE**
2. **člen**

Pogodba je sklenjena in začne veljati, ko jo podpišeta obe pogodbeni stranki.

Ta pogodba je napisana v štirih (4) enakih izvodih, od katerih prejme vsaka pogodbena stranka po dva izvoda.

|  |  |
| --- | --- |
| IZVAJALEC: | NAROČNIK: |
|  | Urad RS za preprečevanje pranja denarja  Cankarjeva cesta 5, Ljubljana |
|  | dr. Damjan ŽUGELJ, direktor |
| V \_\_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_ | V \_\_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_ |